Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister lükkab tagasi välismaised üleskutsed
ennetähtaegsete valimiste korraldamiseks sõja ajal.
Iisraeli Kaitsejõudude peastaabi ülem rõhutab:
Hamasi likvideerimata jätmine, sealhulgas Rafah's, oleks viga.
USA president avaldas toetust Senati enamuse juhile,
nimetades tema enneolematut kriitikat Iisraeli suhtes "heaks sõnavõtuks".
Islamistlik Hamas, rahvusvaheliselt tunnustatud terroriorganisatsioon,
võib oma relvad maha panna ja alistuda,
vastasel juhul on ta jätkuvalt vastamisi täisjõus Iisraeli armeega.
Eileõhtuses teleesinemises rahvale
rõhutas Iisraeli Kaitsejõudude (IDF) peastaabiülem
kindralleitnant Herzi Halevi,
et 163 päeva pärast Hamasi ja selle terroristlike liitlaste julma rünnakut,
mille käigus tapeti 1200 peamiselt tsiviilelanikku,
süvendab IDF Gaza sektoris oma saavutusi.
Gaza sektoris üllatame vaenlast,
algatame ja süvendame veelgi oma sõjalisi saavutusi.
Gaza põhjaosas naaseme rajoonidesse, kus varem tegutsesime.
Tehes operatsioone uue luureinfo ja erinevate meetoditega,
laiendame kahju Hamasile, tappes terroriste
ja hävitades sihipäraselt ja kvaliteetselt taristut.
Gaza sektori lõunaosas, Khan Younises,
keskendume eliitüksuste ponnistustele
Khan Younis'e brigaadi lammutamiseks.
Oleme elimineerinud rohkelt terroriste ja vahistanud mitmeid tippterroriste,
et neid üle kuulata. Need, kes on veel elus, peidavad end,
neil on raske tegutseda. Jõuame ka nendeni.
Hamas võib relvad maha panna ja alistuda,
vastasel juhul jätkame suure jõuga,
kuni Hamas on täielikult lammutatud,
ja kuni pantvangid on tagasi koju toodud.
Nende naasmine on üks sõja eesmärke
ja IDF teeb kõik, et seda saavutada.
Läbirääkimiste detailid tuleks jätta arutamiseks õigetes foorumites.
Töötame kindlameelselt ja igati selleks,
et saavutada pantvangide vabastamine.
Üks on kindel: IDF jõustab kõik otsused
ja teab, kuidas jätkata võitlust igas etapis.
Hamas on otsustanud ramadaani ajal eskaleerida
ja see toob kaasa surve suurenemise.
Peastaabiülem käsitles ka
suhteliselt madala intensiivsusega sõda Hezbollah' vastu,
kes liitus lahinguga Iisraeli vastu alates 8. oktoobrist,
tulistades provotseerimata rakette riigi piirasulate suunas.
Põhjapiiril jätkame Hezbollah' agentide ja võimekuse kahjustamist.
Hezbollah alustas sõjategevust
ja maksab oma agressiivsuse eest kõrget hinda, mis üha tõuseb.
Olen teadlik ja tähelepanelik põhjaiisraellaste raskuste suhtes,
kes on oma kodudest kaua aega evakueeritud olnud.
Toome elanikud tagasi ainult täieliku julgeoleku korral.
Selleks kasutame kõiki vajalikke vahendeid.
IDF ja selle ülemad on valmis ja otsustanud seda teha.
See on meie kohus.
Hallates erinevaid lahinguvälju nii lähedal kui kaugel,
kasutas IDFi ülem võimalust
tunnustada ettevalmistusi Rafah' operatsiooniks.
Ta hoiatas nurjumise eest,
kui ei suudeta hävitada kogu Hamasi võimekust,
kus see ka ei paikneks.
Võitluse juhtimise kõrval jätkame löökide planeerimist piirkondades,
kus me veel pole tegutsenud.
IDF valmistab ette rünnakuid uutes rajoonides
ja koos poliitilise ešeloniga otsustame,
millal ja millistel tingimustel need toimuvad.
Niipea, kui otsus tehtud, tegutseb IDF täie jõuga ja otsustavalt.
Oleme kindlalt otsustanud tegutseda kõikjal,
kus Hamas oma vägesid üles ehitab.
On vale jätta Hamasile toimivad pataljonid ja brigaadid.
Jeruusalemmas toimunud kabinetiistungil
seisis peaminister Benjamin Netanyahu vastu
kõrgete seadusandjate ja juhtide üleskutsetele
korraldada Iisraelis ennetähtaegsed valimised.
Sõja algusest peale
oleme võidelnud nii sõjalisel kui diplomaatilisel rindel.
Diplomaatilisel rindel on meil seni õnnestunud lubada oma vägedel
võidelda enneolematult viis täispikka kuud.
Siiski pole saladus, et rahvusvaheline surve meie vastu kasvab.
Rahvusvahelises üldsuses on neid, kes püüavad sõda lõpetada,
enne kui kõik selle eesmärgid on saavutatud.
Nad teevad seda valesüüdistustega IDFi, Iisraeli valitsuse
ja Iisraeli peaministri vastu.
Nad teevad seda, püüdes korraldada valimisi nüüd, sõja haripunktis.
Nad teevad seda, sest teavad, et valimised praegu peataksid sõja
ja halvaksid riigi vähemalt kuueks kuuks.
Seega olgu selge: kui lõpetame sõja praegu,
enne kui kõik selle eesmärgid on saavutatud, tähendab see,
et Iisrael kaotab sõja, ja seda me ei luba.
Seetõttu ei saa me sellele survele alistuda ega kavatse seda teha.
Vastupidi, see lihtne tõde ainult tugevdab meie otsustavust
jätkata surve tõrjumist ja võidelda lõpuni - täieliku võiduni.
Peaminister Netanyahu pöördus otse Iisraeli liitlaste ja partnerite poole,
kes on dramaatiliselt muutnud tooni
Jeruusalemma sõjasihtide toetamise suhtes
rahvusvaheliselt terrorirühmituseks määratletud Hamasi vastu.
Meie sõpradele rahvusvahelises üldsuses ütlen:
Kas teie mälu on nii lühike?
Kas olete nii kiiresti unustanud 7. oktoobri,
kohutavaima juutide veresauna pärast holokausti?
Kas te nii kiiresti keelate Iisraelile õiguse
end Hamasi koletiste vastu kaitsta?
Kas olete nii kiiresti kaotanud oma moraalse südametunnistuse?
Selle asemel, et avaldada survet Iisraelile,
kes peab enneolematult õiglast sõda enneolematult julma vaenlase vastu,
avaldage survet Hamasile ja selle patroonile - Iraanile.
Nemad on need, kes kujutavad endast ohtu regioonile ja kogu maailmale.
Igal juhul peame vastu igasuguse surve all
ja Jumala abiga jätkame ühiselt võitlust kuni täieliku võiduni.
Tasub rõhutada, et kuigi Bideni valitsus püüdis veidi distantseeruda
Senati enamuse juhi Chuck Schumeri märkustest,
kes ähvardas Iisraeli tagajärgedega,
kui see ei vali ametisse teistsugust valitsust,
ütles president Joe Biden,
et senaator Schumeri meeskond pidas sidet tema omaga,
ja et see oli "hea kõne",
mis peegeldas paljude ameeriklaste jagatud tõsist muret.
Senaator Schumer võttis ühendust minu kõrgema astme töötajatega,
kui plaanis selle kõne pidada. Ma ei kirjelda seda täpsemalt.
Ta pidas hea kõne. Ja arvan, et ta väljendas tõsist muret,
mida jagavad mitte ainult tema, vaid ka paljud ameeriklased.
Hoolimata sellest, et juhtivate instituutide arvamusküsitlused
näitasid selgelt ülekaalukat toetust Iisraelile
tema sõjas islamistliku Hamasi vastu,
ajendavad viimatist kriitiliste avalduste jada Iisraeli vastu
ilmselt poliitilised kaalutlused.
President rääkis Schumeri kõne kirglikkusest.
President ütles, et teab,
et need märkused kõnetavad paljusid ameeriklasi.
Jätkame Iisraeli toetamist nende võitluses Hamasi vastu.
Kutsume neid jätkuvalt üles vähendama tsiviilohvreid
ning jätkame tööd ajutise relvarahu nimel,
et saaksime pantvangid tagasi oma perede juurde ja lisaabi gazalastele.
Admiral Kirby käsitles ka Iisraeli heakskiitu
operatsioonile Gaza piirilinna Rafah'sse, rõhutades,
et Jeruusalemm pole oma lahinguplaane
seni Washingtoniga jaganud.
Me pole seda näinud. Me kindlasti tervitaksime võimalust seda näha.
Ja nagu öeldud, ei saa me toetada suurt rünnakut Rafah's,
mis ei hõlma ka usaldusväärset, saavutatavat ja teostatavat plaani,
et hoolitseda enam kui miljoni
Rafah's varjupaika otsiva gazalase ohutuse ja julgeoleku eest.
Siseneda praegu suure operatsiooniga,
arvestamata nõuetekohaselt kõigi nende inimestega
oleks meie meelest katastroof. Jätkame vestlusi iisraellastega.
Kui neil see plaan valmis, tervitame kindlasti võimalust seda näha.
On tähtis rõhutada, et Iisraeli sõjakabinet andis rohelise tule
delegatsiooni saatmiseks Katarisse uutele läbirääkimistele,
et püüda välja töötada pantvangide vabastamist käsitlevat kokkulepet,
pärast seda, kui lahinguväljal kibedaid kaotusi kandnud islamistlik Hamas
näib lahjendavat oma esialgseid absurdseid nõudmisi.
Peame aktiivselt vestlusi. Nüüd on veel üks võimalus kohtuda Dohas.
See kõik on hea. Tean, et peredele seal väljas
on see lihtsalt uus jada piinarikkaid ootuspäevi ja mõistame ka seda.
Ma ei taha... Oleme ettevaatlikult optimistlikud,
et asjad liiguvad heas suunas, kuid see ei tähenda, et see on tehtud.
Peame jääma selle juurde kuni päris lõpuni.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus.
ja kogu meie toodang on tasuta.
Oleksime tänulikud, kui kaaluksite annetuse tegemist.
Seda saab teha meie kodulehel www.tv7israelnews.com
Lisaks julgustan palvetama rahu Jeruusalemmale
ja lunastust Iisraelile.
Olen Jonathan Hessen. Õnnistatud ja rahulikku nädalat!
Kohtumiseni järgmises saates! Seniks - shalom Jeruusalemmast!
Tõlge: Monika Jaaguri